stanford-oval/wikipedia huggingface dataset:
קוס דה לה ריי
מלחמת הבורים השנייה > המפנה במלחמה

אף על הניצחון הגדול במחרספונטין והאירועים בנהר טוגלה אלו היו גם נקודת המפנה של המלחמה. לאחר מכן, עם תגבורת מסיבית מרחבי האימפריה הבריטית, הם החלו לאט לאט להשיב מלחמה ולצבור שטח. בזמן שדה לה ריי אסף כוחות להתנגדות נגד צעדתו של מייג'ור גנרל פרנס לאזור קולסברג שבכף, נלכד הגנרל קרוניה חסר התקווה על ידי רוברטס אשר הצליח להקיף ולתפוס את הגנרל וכל כוחותיו. בלומפונטיין נפלה ב-13 במרץ 1900 ופרטוריה ב-5 ביוני. קרוגר ברח למזרח אפריקה הפורטוגזית ויצא לגלות באירופה.
רק קבוצת ליבה קשה של בורים הייתה מוכנה להמשיך להילחם. דה לה ריי, לואי בוטה ומפקדים אחרים נפגשו ליד קרונסטאד והחליטו לאמץ אסטרטגיה של לוחמת גרילה. על דה לה ריי הוטל לקח אחראיות על מערב טרנסוואל ובמשך השנתיים הבאות הוא הוביל את המערכה הנייד שם בצלחה גדולה. הוא גרם נזק רב לסחורות לכוחות בריטים ב-Ysterspruit, שם נתפסו מספיק תחמושת וציוד כדי להפיח חיים חדשים בכוחות הבורים. בטוויבוש(אנ') (1902-03-07) הוא תפס את לורד מתואן וחלק גדול מן המשמר האחורי שלו אבל בחרר לשחרר אותם כ לא יכל להאכיל אותם. הוא גם שחרר את לורד מתאון מפני שזה נפצע ודה לה ריי חשש לחייו. למרות שאנשי דה לה ריי היו לעיתים קרובות רעבים ותשושים, הם רכבו על פני המישורים, ותפסו עשרות אלפי בריטים. לדה לה ריי היה כישרון חסר תקדים להימנע ממלכודות ורבים האמינו שזה בגלל שהוא ביקש עצה מנביא אקסצנטרי, ואן רנסבורג החוזה, שהיה עמו.
על היחס בין דה לה ריי לואן רנסבורג כתב דניס רייץ, אשר שרת תחת דה לה ריי, בספרו קומנדו:
... נביא, דמות מוזרה, עם זקן ארוך זורם ועיניים פנטיות פרועות, שחלם חלומות והעמיד פנים שהוא מחזיק בכוחות הנסתר. הייתי אישית עד לאחד מהפגיעות ברות המזל שלו בזמן שהתכנסנו סביב עגלת הגנרל. ואן רנסבורג פרש את החזון האחרון שלו בפני הקהל. זה היה של שור שחור ושור אדום שנלחמו, עד שלאורך זמן השור האדום שקע מובס עד ברכיו, כשהוא מתייחס לבריטים. זרועות מושטות ועיניים בוערות, לפתע הוא קרא: ראו, מי בא?; וכשאנחנו מסתכלים למעלה, גילינו פרש שהגיע שמדרבן לעברנו. כשהגיע, הוא הביא מכתב מגנרל בוטה, אשר היה במרחק מאות קילומטרים מאתנו.
הגנרל דה לה ריי פתח אותו ואמר: "גברים, האמינו לי, האויב הגאה מושפל". המכתב הכיל חדשות כי האנגלים הציעו ועידת שלום. "באתי מיד עם הנבואה, זה היה רגע דרמטי והתרשמתי, למרות שחשדתי שואן רנסבורג ניהל את הסצנה. על כנות הגנרל לא יכול היה להיות ספק כי הוא האמין בתוקף בתחזיות החוזה."
מלחמת הבורים השנייה > סיום המלחמה

הבריטים הציעו הצעות שלום במספר הזדמנויות במהלך המלחמה, בעיקר במרץ 1901. עם זאת, הם נדחה על ידי בותה. לבקשת קיצ'נר, דה לה ריי נפגש עמו ב-11 במרץ 1902 בקלרקסדורף(אנ') במטרה למשא ומתן לשלום. שני האויבים יצרו קשר ידידות שגרם לדה לה ריי להאמין ברצינותם של הצעות השלום של הבריטים. המאמצים הדיפלומטיים למצוא דרך לסיים את המלחמה נמשכו ובסופו של דבר הובילו לקיום שיחות שלום בפריחינג, אשר הובילו להסכם פרינחינג(אנ') ב-31 במאי 1902. הובטח לבורים כי בסופו של דבר הם יזכו לממשל עצמי (הוענק לטרנסוואל ולמדינת אורנג' החופשית ב-1906 וב-1907 בהתאמה), הם זכו לפיצויים בסך 3,000,000 לירות שטרלינג אבל הבורים נאלצו להכיר בריבונותו של המלך אדוארד השביעי על דרום אפריקה.
לאחר המלחמה הפליג דה לה ריי לאירופה יחד עם לואי בוטה וכריסטיאן דה וואט כדי לגייס כספים עבור החוואים שאדמתם נהרסה בעקבות מדיניות האדמה החרוכה של קיצ'נר. מטרתם העיקרית של דה לה ריי ושאר הגנרלים הבורים הייתה לנהל שיחות עם ממשלת בריטניה בלונדון על הגדלת הפיצויים. הם ניצלו את ההזדמנות לבקר במדינות אחרות במערב אירופה. הם ביקרו גם באנטוורפן (19–20 בספטמבר 1902), בבריסל (6–7 באוקטובר 1902) ובגנט (8 באוקטובר 1902). בכל מסע ההתרמה התרומה הגדולה ביותר ניתנת על ידי יתרת ועדת האמבולנס של פול דה מונט.
בשנת 1903 נסע להודו וציילון כדי לשכנע את שבויי המלחמה הבורים להישבע בשבועת אמונים ולחזור לדרום אפריקה. לבסוף, הוא חזר לחווה שלו עם אשתו יעקובה וילדיו שנותרו בחיים. יעקובה דה לה ריי הסתובבה באזור הספר עם ילדיה וכמה משרתים במשך רוב המלחמה, מסתתרת מפני הבריטים.
איחוד דרום אפריקה

בשנת 1907 נבחר דה לה ריי לפרלמנט החדש של טרנסוואל, והיה אחד מהנציגים לוועידה הלאומית שהובילה להקמת איחוד דרום אפריקה בשנת 1910. הוא הפך לסנטור ותמך בלואי בוטה, שנבחר כראש הממשלה הראשון. אבל כאשר מוניק הרצוג עזב את המפלגה עקב נסיונתיו של בותה לאחד את שתי האוכלוסיות הלבנות במדינה והקים את המפלגה הלאומית דה לה ריי נשאר על הגדר, לא מצטרף לאף צד. כאשר פרצה שביתה כורים ב-1914 במכרות הפחם בנטאל ראש הממשלה בותה ושר הביטחון סמאטס קראו לדה לה רי, אשר מונה לגנרל בצבא החדש של האיחוד, לעלות לפרטוריה עם כוחות צבא למחוץ את מטה המפגינים ולאסור את ההנהגה שלהם.
התנגדות להשתתפות דרום אפריקה במלחמת העולם הראשונה

עם פרוץ מלחמת העולם הראשונה, נוצר משבר כאשר לואי בוטה הסכים לשלוח חיילים לפלוש למושבה הגרמנית בדרום מערב אפריקה. בורים רבים התנגדו למאבק למען בריטניה נגד מדינה שאהדה אותם במלחמה נגד בריטניה. בותה ביקש מדה לה ריי לסייע בידו לשכנע את הפרלמנט, אבל בפרלמנט הוא דיבר בעד נייטרליות והתנגד לחלוטין למלחמה אלא אם כן דרום אפריקה הותקפה. לאחר מכן הוא שוכנע על ידי בוטה וסמוטס לא לנקוט בשום פעולה שתוביל למרד בקרב הבורים.
החוזה רנסבורג משך קהל רב עם דיווחים על חזונותיו בהם ראה את כל העולם נופל למלחמה ואשר תוביל לסוף האימפריה הבריטית. ב-2 באוגוסט הוא סיפר על חלום בו ראה את גנרל דה לה ריי חוזר לביתו, ללא כיסויי ראש, בכרכרה רתומה לסוסים מעוטרת בפרחים, בעוד ענן שחור עם המספר 15 עליו שופך דם. רבים ראו בכך אות מבשר טוב, למרות שרנסבורג עצמו האמין שאות זה מבשר מוות, וניסו לשכנע את דה לה ריי להתמרד כנגד הממשלה.
מותו

ב-15 בספטמבר 1914, הרמטכ"ל קומנטדט גנרל כריסטיאן פרידריך ביירס(אנ') התפטר מתפקידו ושלח את מכוניתו להביא את דה לה ריי מיוהנסבורג לפרטוריה כדי להיפגש עמו. שני הגנרלים יצאו באותו ערב למחנה הצבאי בפוטשפרום(אנ'), שם התפטר גם רב-סרן יאן קמפ(אנ'). הם נתקלו בכמה מחסומי משטרה בדרך אך סירבו לעצור, המחסומים הוקמו כדי ללכוד את חבורת פוסטר שנראתה באזור. בלנגלאגה שוטרים ירו לעבר המכונית הממהרת ואחד הכדורים פגע דה לה ריי ופצע אותו אנושות. מילותיו האחרונות היו: זה נוגע ללב, כריסיאן. כפי שחזה ואן רנסבורג, הוא חזר לחוותו בליכטנבורג. בורים רבים היו משוכנעים שהוא נהרג במכוון, בעוד שאחרים לא האמינו שלמרות שבועתו, הוא יצטרף למרד. לדברי ביירס, הם תכננו לתאם את ההתפטרות בו זמנית של כל הקצינים הבכירים במחאה נגד ההתקפה על גרמניה. זמן קצר לאחר הלווייתו של דה לה ריי, פרצה מרידת מאריץ.
הנצחה

רחובות רבים בדרום אפריקה ובהולנד קוראים על שם דה לה ריי. בהולנד, בסך הכול 21 רחובות נושאים את שמו.
בליכטנבורג, שם קבור דה לה ריי, עומד פסלו רוכב על סוסו מול בניין העירייה. בפרובנצית צפון מערב העיירה דלארוויל(אנ') קרויה על שמו.
השיר "דה לה ריי" (De la Rey) מאת הזמר והמלחין בוק ואן בלרק.
רגימנט גנרל דה לה ריי(אנ'), יחידת מילואים בצבא הדרום אפריקני.
לקריאה נוספת

קומנדו: יומן בורי של מלחמת הבורים, דניס רייץ (ספר במהדורה מקוונת, (באנגלית))
הערות שוליים

↑  Rayne Kruger, Goodbye Dolly Gray, Galago, 2008, עמ' 69
↑  Rayne Kruger, Goodbye Dolly Gray, Galago, 2008, עמ' 68
↑  Richard Steyn, Louis Botha A Man Apart, Jeppestown: Jonathan Ball Publishers, 2018, עמ' 35
↑  Rayne Kruger, Goodbye Dolly Gray, Galago, 2008, עמ' 165
↑  Rayne Kruger, Goodbye Dolly Gray, Galago, 2008, עמ' 377–378
↑  Rayne Kruger, Goodbye Dolly Gray, Galago, 2008, עמ' 365
↑  Rayne Kruger, Goodbye Dolly Gray, Galago, 2008, עמ' 486–487
↑  Rayne Kruger, Goodbye Dolly Gray, Galago, 2008, עמ' 500–501
| --- | --- |
בקרת זהויות :  PLWABN: 9810603547405606  GND: 1069968919  ISNI: 0000 0003 9415 2074  LCCN: no91028821  NTA: 185504175  SNAC: w6dp98x8  SUDOC: 132360861  TePapa: 34072  VIAF: 288573226   WorldCat (עם VIAF): 288573226 
הגנרל דה לה ריי וסוסו
פסלו של דה לה ריי בליכטנבורג
קרנס

ערך זה עוסק בכפר בשווייץ. אם התכוונתם למשמעות אחרת, ראו .
| --- | --- |
סמל קרנססמל קרנס

מראה מן האוויר של קרנס
 מדינה:  שווייץ שווייץ
 קנטון:  אובוולדן אובוולדן
 שפה רשמית:  גרמנית
 שטח:  92.6 קמ"ר
 גובה:  564 מטרים
 אוכלוסייה:  ‏
  ‑ בכפר:  6,337 (31 בדצמבר 2018)
  ‑ צפיפות:  65 נפש לקמ"ר (2014)
 קואורדינטות:  46°54′0″N 8°16′0″E﻿ / ﻿46.90000°N 8.26667°E﻿ / 46.90000; 8.26667
 אזור זמן:  UTC +1
 http://www.kerns.ch/de/
  מפת מיקום  מפה מפורטת   (למפת שווייץ מוגדלת) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.קרנס(למפת שווייץ רגילה) ברן בזל ז'נבה ציריך לוגאנו לוזאן לוצרן סנט גאלן כור צרפת גרמניה איטליה אוסטריה ליכ.קרנס(למפת אובוולדן רגילה) סרנן אלפנך אנגלברג גיזוויל לונגרןקרנס(למפת אובוולדן מוגדלת) סרנן אלפנך אנגלברג גיזוויל לונגרןקרנס  he tabBackground:;tabBorder:#aaa;defaultTab:0;
קרנס (בגרמנית: Kerns) הוא כפר בקנטון אובוולדן שבשווייץ. אוכלוסיית קרנס מנתה בסוף 2014 6,000 תושבים.
היסטוריה

קרנס מוזכר לראשונה במסמך משנת 1036 בשם Chernz, למרות שאזכור זה הוא למעשה מהמאה ה-14 והוא העתק של המסמך המקורי. לאחר 1101 מוזכר היישוב בדרך כלל בשם Chernes.
שטחו של קרנס נכון לשנת 2006 הוא 92.6 קמ"ר. מתוך שטח זה, 46.7% משמשים למטרות חקלאיות, 28.8% הוא שטח מיוער, 2.5% הוא שטח מיושב או דרכים ו-21.9% הוא שטחי נהרות קרחונים או הרים.
היישוב ממוקם על גבי טרסה על המורדות הדרום-מערביים של הרי שטנסרהורן וארביגרט בעמקים סרנרטל ומלכטל. זהו היישוב הגבוה ביותר בקנטון.
האתרים החשובים בקרנס הם: הקפלה של ניקולאוזן הקדוש, הגשר העתיק Hohe Brücke וכנסיית עולי הרגל, מלכטל. אתר הסקי מלכזי-פרוט והאגם מלכזי, הם חלק משטחו המוניציפלי של הכפר. מעל הכפר, בגובה של 1,976 מטר מעל פני הים ממוקם מאגר המים טנזי.
הערות שוליים

↑  משרד הסטטיסטיקה הפדרלי של שווייץ
↑  הערך קרנס במילון ההיסטורי של שווייץ (בגרמנית)
↑  משרד הסטטיסטיקה הפדרלי של שווייץ
| --- | --- |
בקרת זהויות :  NLI: 987007565111205171  GND: 4420809-1  HDS: 000743  LCCN: n90726900  MusicBrainz: 95274b92-bec3-4dc1-bfcc-dfdb42e88361  VIAF: 132659574   WorldCat (עם VIAF): 132659574
קיינו (מורטל קומבט)

| --- | --- |

קיינו במשחק מורטל קומבט אקס (2015)
 הופעה ראשונה:  מורטל קומבט (1992)
 יוצרים:  ג'ון טוביאס 
 גילום הדמות:  טרבור גודארד, דארן שאלאווי, ג'וש לאוסון 
 מידע
 תאריך לידה:  1957? 
 מקום לידה:  אוסטרליה 
 מקצוע:  פושע
 כוחות:  עין ביונית שיורה לייזר
 כלי נשק:  סכין קומנדו
 אזרחות:  אמריקאי (1992–1996)
 דמויות קשורות
 אויבים:  סוניה בלייד 
 
קיינו (באנגלית: Kano) הוא דמות בדיונית בזיכיון משחקי המכות מורטל קומבט, שפותחו בידי חברת Midway Games (אנ') (ולאחר מכן NetherRealm Studios (אנ')) דמותו של קיינו היא אחת משבע דמויות השחקן המקוריות שהופיעו במשחק הראשון של מורטל קומבט שיצא בשנת 1992 קיינו הוא המנהיג של הדרקון השחור, ארגון פשע בדיוני. קיינו מתאפיין בעין הקיברנטית שלו, שמסוגלת לירות לייזר. כאחד הנבלים החוזרים על עצמם של הסדרה, הוא לעיתים קרובות משתף פעולה עם הכוחות המאיימים על ממלכת הארץ. הוא גם האויב המושבע של קצינת הכוחות המיוחדים של צבא ארצות הברית סוניה בלייד (אנ'), המבקשת להביא אותו לדין.
הדמות הופיעה במדיות שונות מחוץ למשחקים, כולל העיבוד הקולנועי מ-1995 והסרט מ-2021. הקבלה של הדמות הייתה חיובית בעיקר; מהלך הפטלטי (Fatality) שלו ממשחק הראשון, שבו הוא עוקר את הלב של יריבו נחשב לאחד ממהלכי הסיום הסמליים ביותר בזיכיון מורטל קומבט.
הופעות > במדיות אחרות

דמותו של קיינו מופיעה לזמן קצר בסרט האנימציה מ-2012 ראלף ההורס, בסרט דמותו של קיינו מדובבת על ידי בריאן קסינגר. בסצנה שבה קיינו מופיע הוא מבצע את מהלך תלישת הלב על דמותו של סיריל, זומבי שמופיע במשחק בית המתים (אנ') במהלך השתתפותו בקבוצת תמיכה שבה השתתפו נבלים ממשחקי וידאו קלאסיים שונים.
השחקן האנגלי רובין אטקין דאונס דובב את קיינו בסרט האנימציה מ-2020, אגדות מורטל קומבט: נקמתו של סקורפיון. השחקן האוסטרלי דייוויד ונהם דובב את קיינו בסרט האנימציה מ-2022 Mortal Kombat Legends: Snow Blind.
עיצוב הדמות

קיינו היה הלוחם האחרון שצורף למשחק הראשון, שבו המטרה של דמותו הייתה להיות האויב של הדמות הנשית סוניה. לקיינו הייתה במקור קסדה גדולה עם שתי עיניים אדומות, הקונספט שונה לטובת חתיכת מתכת קטנה יותר על עינו הימנית. העין הרובוטית של קיינו עוצבה בהתחלה כרטייה פשוטה, אבל אז היא הפכה ללוחית מתכת בהשראת העין הרובוטית של המחסל שאותו שיחק ארנולד שוורצנגר בשליחות קטלנית.
עיצוב הדמות > מהלכי סיום

מהלכי הסיום של קיינו קיבלו ביקורות חיוביות למרות שמהלכי הסיום שלו בגרסת ה-SNES של המשחק הראשון צונזרו. ראסל פרושטיק מ-UGO Networks דירג את מהלך תלישת הלב של קיינו מהמשחק הראשון בסדרה במקום השני ברשימת "11 מהלכי הסיום המובילים ב-Mortal Kombat" ב-2011. Prima Games דירג את המהלך במקום השני ברשימה שלו של מהלכי הסיום המובילים בסדרה אותה פרסם ב-2014, כשבמקום הראשון ברשימה היה מהלך הסיום של "תלישת עמוד השדרה" של סאב-זירו. GamePro דירג ב-2008 את הגרסה המצונזרת של המהלך בגרסת ה-SNES, שבה קיינו במקום לתלוש את ליבו של יריבו מנפץ את כלוב הצלעות של היריב במכת אגרוף קטלנית, ראשון ברשימת שנים עשר מהלכי הסיום הגרועים בסדרה. קרייג סקיסטימאס מ-ScrewAttack דירג את מהלך "הסרת השלד" שלו מ-Mortal Kombat 3 במקום השישי ברשימת עשרת מהלכי הסיום הטובים ביותר בסדרה.
הערות שוליים

↑  "Kano Officially Revealed in New Mortal Kombat X Gameplay Video". Shoryuken.com.
↑  "Wreck-It Ralph Footage From D23 Features 8-Bit Action, Plenty Of Cameos". CinemaBlend.com. 2011-08-21. נבדק ב-2012-09-05.
↑  Couch, Aaron (2020-01-17). "Animated 'Mortal Kombat' Movie Sets Cast With Joel McHale, Jennifer Carpenter". hollywoodreporter.com. נבדק ב-2020-01-17.
↑  "Mortal Kombat Legends: Snow Blind Voice Cast and Plot Details Revealed". IGN. 3 באוגוסט 2022. נבדק ב-2022-08-04. {{cite web}}:  (עזרה)
↑   Mortal Kombat 3 - Ed Boon And John Tobias Interviews, סרטון בערוץ "Mortal Kombat Secrets - MKSecrets.Net", באתר יוטיוב (אורך: 07:16)
↑  ARGpodcast (2018-06-26). "ARGcast Mini #14: Making Mortal Kombat with John Tobias". RetroZap (באנגלית). נבדק ב-2018-12-24.
↑   0MBAT interviews John Tobias, סרטון בערוץ "Team RipSet", באתר יוטיוב (אורך: 15:55)
↑  UGO Team (2012-02-28). "Top 50 Mortal Kombat Characters - Mortal Kombat". UGO.com. אורכב מ-המקור ב-2013-10-31. נבדק ב-2012-03-04.
↑  Frushtick, Russell. "TOP 11 MORTAL KOMBAT FATALITIES (2-1)". UGO.com. אורכב מ-המקור ב-2008-02-20. נבדק ב-2011-01-25.
↑  Workman, Robert (באפריל 2014). "The Top 50 Mortal Kombat Fatalities of All Time: 10-1". Prima Games. נבדק ב-30 במאי 2014. {{cite web}}:  (עזרה)
↑  Rudden, Dave; Shaw, Patrick (25 בנובמבר 2008). "The 12 LAMEST Fatalities". GamePro. p. 1. אורכב מ-המקור ב-2010-05-31. נבדק ב-16 בפברואר 2014. {{cite web}}:  (עזרה)
↑  Skistimas, Craig (2010-08-01). "Top 10 Mortal Kombat Fatalities". ScrewAttack. GameTrailers. נבדק ב-2011-01-25.
| מורטל קומבט |
| --- | --- | --- |
| משחקים ראשיים | Mortal Kombat (1992) • Mortal Kombat II • Mortal Kombat 3 • Mortal Kombat 4 • Deadly Alliance • Deception • Armageddonvs. • DC Universe • Mortal Kombat (2011) • Mortal Kombat X • Mortal Kombat 11 • Mortal Kombat 1 (2023) |  |
| דמויות | ליו קאנג • ג'וני קייג' • קיינו • סקורפיון • סאב זירו • סוניה • ריידן • סיזות' "רפטייל" • שאנג טסונג • גורו • קונג לאו • ג'אקס • קיטאנ •ה באראקה • מילינה • סמוק • נוב סאיבוט • ג'ייד • שאו קאהן • קינטארו •  סטרייקר • נייטוולף • סינדל • סיירקס • סקטור • שיבה • קאבאל • פוג'ין • סארינה • שינוק • קוואן צ'י • קאי •  שינוק • רייקו • ג'ארק • טניה • בו ראי צ'ו • לי מיי • קנשי • פרוסט • מוקאפ • מבאדו• ניטארה • דראהמין • סו האו • סארינה • בלייז • שוג'ינקו • אשרה • דאירו • דאריוס • האביק • הוטארו • קוברה • קירה • טייבן • דאיגון • ד'בורה • פרה-תור • קאסי קייג' • קוטאל קאהן • ג'קי בריגס • טאקידה טאקאהאשי • קונג ג'ין • ארון בלאק • גיראס • קולקטור • סטריון |  |
| סרטים | מורטל קומבט (סרט) • מורטל קומבט 2 • אגדות מורטל קומבט: נקמתו של סקורפיון • מורטל קומבט (סרט, 2021) |  |
| סדרות טלוויזיה | מורטל קומבט: מגני הממלכה • מורטל קומבט: כיבוש • מורטל קומבט: מורשת |  |
קלאוס טופמולר

קלאוס טופמולר (בגרמנית: Klaus Toppmöller, נולד ב-12 באוגוסט 1951 בריבניך שבגרמניה המערבית) הוא כדורגלן עבר גרמני ומאמן כדורגל בהווה. טופמולר ככדורגלן היה מזוהה במיוחד עם קייזרסלאוטרן, שם שיחק שמונה עונות, והבקיע 108 שערי ליגה, נתון המציב אותו כשיאן ההבקעות של קייזרסלאוטרן בבונדסליגה בכל הזמנים. כמאמן קצר טופמולר הצלחה בבאייר לברקוזן, ובשנת 2002 נבחר כמאמן השנה בגרמניה.
קריירת מועדונים

טופמולר החל לשחק בשנת 1969 באיינטרכט טריר, ששיחקה אז בליגות האזוריות של גרמניה, ובעונת 1972/73 החל לשחק בקייזרסלאוטרן. בעונתו השנייה בקבוצה, 1973/74, הבקיע טופמולר 21 שערי ליגה, כשהוא משתף פעולה בהתקפה עם יוזף פירונג והשוודי רולאנד סנדברג, טריו שהבקיע יחדיו 53 שערי ליגה. בעונת 1974/75 ירדה תפוקתו של טופמולר שהבקיע שישה שערים בלבד, אך בעונת 1975/76 טופמולר הבקיע 22 שערי ליגה, שזהו שיאו האישי, והגיע עם הקבוצה לגמר הגביע הגרמני, בו הפסידה קייזרסלאוטרן 2-0 להמבורג, אך טופמולר לא שיחק במשחק זה. בעונת 1976/77 הבקיע טופמולר 19 שערים, אך הקבוצה הייתה קרובה מאוד לנשור אל הבונדסליגה השנייה, וניצלה על חודה של נקודה אחת. בעונת 1977/78 הבקיע טופמולר 21 שערים, וסיים כסגנם של גרד מילר ודיטר מילר שהבקיעו 24 שערים וחלקו את מלכות השערים. בעונת 1978/79 הבקיע טופמולר 17 שערים, וקייזרסלאוטרן סיימה במקום השלישי בבונדסליגה. טופמולר החל את עונת 1979/80 בקייזרסלאוטרן, אך עזב בתחילת העונה, לאחר שהבקיע 108 שערי ליגה ב-204 הופעות, וחתם בדאלאס טורנדו האמריקאית, שם ערך 31 הופעות והבקיע שבעה שערים. לאחר מכן חתם בקלגרי בומרס מקנדה, אך לא ערך שם הופעות. החל משנת 1981 שיחק טופמולר במועדון החובבים הגרמני פ.ס.וו. זלמרוהר, שם שיחק שש עונות בהן הבקיע 114 שערים ב-168 הופעות. בשנת 1987 פרש טופמולר ממשחק פעיל.
קריירה בינלאומית

טופמולר ערך את הופעת הבכורה בנבחרת גרמניה המערבית במוקדמות יורו 1976, בניצחון 2-0 על נבחרת ספרד, והבקיע את אחד השערים. למרות זאת, הופעתו הבאה של טופמולר במדים הלאומיים נערכה רק בשנת 1979, אז השתתף בשני משחקים שהסתיימו בתיקו 0-0, מול נבחרות מלטה וטורקיה, שניהם במוקדמות יורו 1980. לאחר מכן, טופמולר לא זומן עוד לנבחרת הלאומית, וערך בסך הכל שלוש הופעות במדים הלאומיים.
קריירת אימון

לאחר פרישתו, טופמולר עבר לאמן את קבוצתו האחרונה כשחקן, פ.ס.וו. זלמרוהר, שם אימן שנה אחת. באפריל 1988 מונה למאמן אולם 1846, ופוטר בפברואר 1989. בנובמבר 1990 עבר טופמולר לגרמניה המזרחית, שם אימן בליגת המשנה את ויסמוט אווה עד לתום העונה, ולאחר מכן שב לגרמניה המערבית ואימן את וולדהוף מנהיים מהבונדסליגה השנייה עד לתום עונת 1992/93.
בעונת 1993/94 אימן טופמולר את איינטרכט פרנקפורט, והחל את העונה היטב, כשהקבוצה הובילה את הטבלה עד למחזור ה-21, אך הסתכסך עם חלק משחקניו והקבוצה החלה לאבד גובה בליגה, וטופמולר פוטר באפריל 1994. בנובמבר 1994 החל טופמולר לאמן את בוכום, שם אימן חמש עונות, ובעונת 1997/98 אף הגיע עם הקבוצה לשמינית גמר גביע אופ"א. ביוני 1999 סיים טופמולר את תפקידו בבוכום, וחתם בפ.צ. זארבריקן, אך פוטר כבר בנובמבר באותה שנה.
ביולי 2001 מונה טופמולר למאמנה של באייר לברקוזן. טופמולר הביא את לברקוזן לצמרת הכדורגל הגרמני בעונת 2001/02, אך סיים עמה במקום השני הן בבונדסליגה, הן בגביע הגרמני, והן בליגת האלופות, שם הפסידה באייר לברקוזן 2-1 לריאל מדריד בגמר ליגת האלופות 2002. על אף האכזבה בכך שהקבוצה סיימה כסגנית בכל שלושת המפעלים בהם התמודדה, נבחר טופמולר כמאמן השנה בגרמניה לשנת 2002. בעונת 2002/03 לברקוזן הציגה יכולת רחוקה מאוד מזו שהציגה בעונה הקודמת, והתמודדה בתחתית הבונדסליגה. בגין התוצאות החלשות, פוטר טופמולר מהקבוצה בפברואר 2003.
באוקטובר 2003 מונה טופמולר כמאמן המבורג, וסיים את עונת 2003/04 במקום השמיני. בתחילת עונת 2004/05 הקבוצה הידרדרה למקום האחרון בבונדסליגה, וטופמולר ספג ביקורות על כך שהעלה מערכים בלתי שגרתיים, ושינה תפקודים לשחקניו, לדוגמה, הצבתו של החלוץ סרגיי ברברז בעמדת הבלם. בגין חוסר הצלחה זה, פוטר טופמולר באוקטובר 2004 מהמבורג.
בפברואר 2006 מונה טופמולר כמאמן נבחרת גאורגיה, ביחד עם עוזרו ראלף מינגה. הוא הביא לנבחרת מספר שחנקים צעירים לרבות לבאן קניה. באפריל 2008 פוטר מתפקידו עקב תוצאות חלשות.
הערות שוליים

↑  טבלת שיאני המבקיעים של קייזרסלאוטרן בבונדסליגה באתר worldfootball.net
| --- | --- |
בקרת זהויות :  GND: 1167192389  VIAF: 2610153775047661550005   WorldCat (עם VIAF): 2610153775047661550005
קיריאקוס פאפאדופולוס

קיריאקוס פאפאדופולוס (ביוונית: Κυριάκος Παπαδόπουλος; נולד ב-23 בפברואר 1992 בקטריני שביוון) הוא כדורגלן יווני המשחק בעמדת הבלם באטרומיטוס מליגת העל היוונית. לפאפאדופולוס 29 הופעות וארבעה שערים במדי בנבחרת יוון.
קריירת מועדונים > אולימפיאקוס

פאפאדופולוס גדל במחלקת הנוער של סבורונוס קטריניס מעיר הולדתו, ובחודש יולי 2007 עבר למחלקת הנוער של אולימפיאקוס מליגת העל היוונית. ב-2 בדצמבר 2007, כשהוא בן 15 ו-283 ימים, ערך פאפאדופולוס את הופעת הבכורה שלו במועדון כמחליף בניצחון 3-1 על אטרומיטוס בליגה, ובכך נעשה השחקן הצעיר ביותר שמופיע בליגת העל היוונית. הוא אף ישב באותה עונה על ספסל קבוצתו במשחקי שלב הבתים של ליגת האלופות נגד ריאל מדריד וורדר ברמן, אך לא שותף. בעונתו הראשונה במועדון ערך פאפאפדופולוס 3 הופעות ליגה ומספר הופעות בגביע היווני, וקבוצתו זכתה בדאבל.
בחודש ספטמבר 2008 העריך פאפאדופולוס את חוזהו באולימפיאקוס. ב-27 בנובמבר 2008 ערך פאפאפדופולוס את הופעת הבכורה שלו בליגה האירופית, כששיחק 90 דקות בניצחון 5-1 על בנפיקה ליסבון במסגרת שלב הבתים. זו הייתה הופעתו היחידה בליגה האירופית, ובליגה הוא ערך 3 הופעות נוספות. הוא ערך גם מספר הופעות בגביע היווני, בעונה נוספת בה זכתה קבוצתו בדאבל. בעונת 2009/2010 ערך פאפאדופולוס 7 הופעות ליגה והבקיע שער אחד.
קריירת מועדונים > שאלקה 04

ב-23 ביוני 2010 חתם פאפאדופולוס בשאלקה 04 מהבונדסליגה על חוזה ל-4 שנים. ב-21 באוגוסט ערך פאפאדופולוס את הופעת הבכורה שלו במועדון, כששיחק 49 דקות בהפסד 2-1 להמבורג במסגרת המחזור הראשון בליגה. ב-29 בספטמבר ערך פאפאדופולוס את הופעת הבכורה שלו בליגת האלופות, כששיחק 90 דקות בניצחון 2-0 על בנפיקה ליסבון במסגרת שלב הבתים. הוא ערך הופעה נוספת בשלב הבתים, שתי הופעות בשלב רבע הגמר נגד אינטר מילאן אותו צלחה קבוצתו, ושתי הופעות בשלב חצי הגמר נגד מנצ'סטר יונייטד בו הודחה קבוצתו. ב-21 במאי 2011 שיחק פאפאדופולוס בגמר הגביע הגרמני לעונת 2010/2011, בו ניצחה שאלקה 04 את דיסבורג. בסך הכל ערך פאפדופולוס בעונה זו 18 הופעות ליגה, 5 הופעות גביע ו-6 הופעות בליגת האלופות.
עונת 2011/2012 הייתה עונה השיא של פאפאדופולוס במועדון. ב-23 ביולי 2011 שיחק פאפאדופולוס 90 דקות בתיקו 0-0 נגד בורוסיה דורטמונד בסופר קאפ הגרמני, אותו ניצחה שאלקה 04 בדו-קרב בעיטות עונשין. ב-31 ביולי הבקיע פאפאדופולוס את שער הבכורה שלו במועדון, שער בדקה השביעית בניצחון 11-1 על טנינגן במסגרת הגביע הגרמני. ב-1 בדצמבר הבקיע פאפאדופולוס את שער הבכורה שלו בליגה האירופית, שער בדקה ה-25 בניצחון 2-1 על סטיאווה בוקרשט במסגרת המחזור החמישי בשלב הבתים. ב-21 בינואר 2012 הבקיע פאפאדופולוס את שער הבכורה שלו בליגה, שער בדקה ה-57 בניצחון 3-1 על שטוטגרט במסגרת המחזור ה-18. ב-3 במרץ 2012 הורחק פאפאדופולוס לראשונה בקריירה, כשספג שני כרטיסים צהובים בהפסד 2-1 לפרייבורג במסגרת המחזור ה-24 בליגה. בסך הכל ערך פאפאדופולוס 29 הופעות ליגה בעונה זו, רק אחת מהן כמחליף, והבקיע שני שערים. יכולת המשחק שלו בעונת 2011/2012 הביאה להתעניינות בו מצד קבוצות פאר באירופה, כגון מילאן וזניט סנקט פטרבורג.
בחודש ספטמבר 2012 חתם פאפאדופולוס על חוזה חדש ל-4 שנים במועדון. עם זאת, הוא ערך 10 הופעות ליגה בלבד בעונת 2012/2013, כשהוא מחמיץ מספר משחקים בשל מחלה ובשל ניתוח לאחר פציעה בברכו, אותה ספג ב-27 בנובמבר בהפסד 3-1 להמבורג במסגרת המחזור ה-14 בליגה. זו הייתה הופעת הליגה האחרונה שלו בעונה זו.
ב-15 בדצמבר 2013, לאחר שנה ללא דקות משחק על-מנת להחלים מהפציעה, חזר פאפאדופולוס לשחק, כשהחליף את ג'פרסון פרפאן בדקה ה-88 בניצחון 2-0 על מועדון ספורט פרייבורג במסגרת המחזור ה-16 בליגה לעונת 2013/2014. זמן קצר לאחר חזרתו סבל פאפאדופולוס מפציעה בכתפו שהצריכה ניתוח נוסף ומבעיות בברכו, שהשביתו אותו למספר רב של משחקים, וכן מהשתתפות במונדיאל 2014 עם נבחרתו. בסך הכל ערך פאפאדופולוס 4 הופעות ליגה בעונה זו.
קריירת מועדונים > באייר לברקוזן

ב-3 באוגוסט 2014 הושאל פאפאדופולוס לבאייר לברקוזן מהבונדסליגה לעונה אחת. ב-23 באוגוסט 2014 ערך פאפאדופולוס את הופעת הבכורה שלו במועדון, כשהחליף את הקאן צ'להאנולו בדקה ה-80 בניצחון 2-0 על בורוסיה דורטמונד במסגרת המחזור הראשון בליגה. ב-22 באוקטובר הבקיע פאפאדופולוס את שער הבכורה שלו במועדון, שער בדקה ה-63 בניצחון 2-0 על זניט סנקט פטרבורג במסגרת המחזור השלישי בשלב הבתים של ליגת האלופות לעונת 2014/2015. שבוע לאחר מכן הבקיע פאפאדופולוס שער נוסף במסגרת הגביע הגרמני. ב-3 בנובמבר הודיעה באייר לברקוזן כי פאפאדופולוס ייעדר מיתר משחקי הקבוצה לשנת 2014, לאחר שנפצע באימון המסכם לקראת משחקה של קבוצתו נגד זניט סנקט פטרבורג במסגרת המחזור הרביעי בשלב הבתים של ליגת האלופות. ב-8 במרץ 2015 הבקיע פאפאדופולוס את שער הבכורה שלו בבונסליגה במדי באייר לברקוזן, שער בדקה ה-73 בניצחון 3-0 על פאדרבורן 07 במסגרת המחזור ה-24. ב-25 באפריל, שבוע לאחר שהבקיע את שערו השני בליגה, נקע פאפאדופולוס את כתפו הימנית. באייר לברקוזן הודיעה כי הוא יחזור להתאמן לאחר שלושה חודשים, ובכך סיים פאפאדופולוס את העונה עם 14 הופעות ליגה ושני שערים.
ב-7 ביוני 2015 חתם פאפאדופולוס בבאייר לברקוזן על חוזה קבוע ל-5 שנים, בעסקה ששווייה 6.5 מיליון אירו. ב-29 בספטמבר הבקיע פאפאדופולוס שער יתרון במשחק נגד ברצלונה במסגרת המחזור השני בשלב הבתים של ליגת האלופות לעונת עונת 2015/2016 בליגת האלופות, אך קבוצתו הפסידה לבסוף בתוצאה 2-1. גם בעונה זו המשיך פאפאדופולוס לסבול מפציעות מרובות, וערך 16 הופעות ליגה בלבד.